Pasiūlymas TARYBOS SPRENDIMAS dėl Europos Sąjungos pozicijos Asociacijos taryboje dėl Europos ir Viduržemio jūros regiono valstybių susitarimo, kuriuo steigiama Europos bendrijos ir valstybių narių ir Alžyro Liaudies Demokratinės Respublikos asociacija, 98 straipsnio įgyvendinimo /* KOM/2010/0780 galutinis - NLE 2010/0375 */





[pic] | EUROPOS KOMISIJA | Briuselis, 2010.12.20 KOM(2010) 780 galutinis 2010/0375 (NLE) Pasiūlymas TARYBOS SPRENDIMAS dėl Europos Sąjungos pozicijos Asociacijos taryboje dėl Europos ir Viduržemio jūros regiono valstybių susitarimo, kuriuo steigiama Europos bendrijos ir valstybių narių ir Alžyro Liaudies Demokratinės Respublikos asociacija, 98 straipsnio įgyvendinimo AIŠKINAMASIS MEMORANDUMAS 1. Asociacijos susitarimai yra Europos Sąjungos ir pietinių Viduržemio jūros valstybių santykių teisinis pagrindas. 2. Įgyvendinant Europos ir Viduržemio jūros regiono valstybių susitarimus ES ir pietinių Viduržemio jūros regiono valstybių santykiai tampa techniškai vis sudėtingesni, todėl šių susitarimų institucijų veiklą reikia suderinti su šiais pokyčiais. Taigi, siekiant prižiūrėti partnerystės prioritetų įgyvendinimą ir teisės aktų derinimą, prie Europos ir Viduržemio jūros regiono valstybių susitarimų asociacijos komitetų įsteigti pakomitečiai. 3. ES ir Alžyro asociacijos susitarimas įsigaliojo 2005 m. rugsėjo 1 d. Jau įsteigti šeši Asociacijos komiteto pakomitečiai: „Pramonės, prekybos ir paslaugų“, „Transporto, aplinkos ir energetikos“, „Informacinės visuomenės, mokslinių tyrimų, naujovių, švietimo, garso bei vaizdo sektoriaus ir kultūros“, „Žemės ūkio ir žuvininkystės“, „Teisingumo ir vidaus reikalų“ ir „Muitinių bendradarbiavimo“. Be to, buvo sudaryta socialinių reikalų darbo grupė. 4. Politinis dialogas, saugumas ir žmogaus teisės yra Europos Sąjungos ir Alžyro santykius pagal Asociacijos susitarimą nustatančio pagrindo neatsiejama ir esminė dalis. Be to, tai yra labai svarbūs ES ir jos Viduržemio jūros regiono valstybių partnerių santykių plėtojant Europos ir Viduržemio jūros regiono valstybių partnerystę regiono mastu veiksniai. 5. Kaip ES ir Alžyro asociacijos taryba buvo numačiusi sprendime Nr. 3/2007 dėl Asociacijos komiteto pakomitečių ir socialinių reikalų darbo grupės įsteigimo, Komisija, be jau veikiančių pakomitečių ar grupių, siūlo oficialiai įsteigti naują Politinio dialogo, saugumo ir žmogaus teisių pakomitetį. 6. Kalbant apie pakomitečio veiklos organizavimą, iš ES pusės jam pirmininkaus Europos išorės veiksmų tarnybos atstovas, visapusiškai bendradarbiaudamas su Europos Komisija. 7. Tikslai, pakomitečio kompetencijos klausimai ir veiklos būdai nustatyti priede pateiktose darbo tvarkos taisyklėse. Pakomitečio uždaviniai ir darbo tvarkos taisyklės apsvarstyti su Alžyro valdžios institucijomis. 2010/0375 (NLE) Pasiūlymas TARYBOS SPRENDIMAS dėl Europos Sąjungos pozicijos Asociacijos taryboje dėl Europos ir Viduržemio jūros regiono valstybių susitarimo, kuriuo steigiama Europos bendrijos ir valstybių narių ir Alžyro Liaudies Demokratinės Respublikos asociacija, 98 straipsnio įgyvendinimo EUROPOS SAJUNGOS TARYBA, atsižvelgdama į Sutarties dėl ES veikimo 218 straipsnio 9 dalį, atsižvelgdama į Komisijos pasiūlymą[1], kadangi: (1) 2002 m. balandžio 22 d. sudarytas Europos ir Viduržemio jūros regiono valstybių susitarimas dėl Europos bendrijos ir jos valstybių narių ir Alžyro Liaudies Demokratinės Respublikos asociacijos įsigaliojo 2005 m. rugsėjo 1 d. (2) To susitarimo 98 straipsnyje numatoma, kad Asociacijos taryba gali nuspręsti sudaryti bet kurią darbo grupę ar struktūrą, būtiną tam susitarimui įgyvendinti, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjunga turi laikytis Europos ir Viduržemio jūros regiono valstybių susitarimu tarp Europos bendrijos ir jos valstybių narių ir Alžyro Liaudies Demokratinės Respublikos įsteigtoje Asociacijos taryboje dėl šio susitarimo 98 straipsnio įgyvendinimo, atitinka šio sprendimo priede pateiktą Asociacijos tarybos sprendimo projektą. 2 straipsnis Pakomitetį sudaro Europos Sąjungos ir Alžyro Liaudies Demokratinės Respublikos vyriausybės atstovai. Jam pakaitomis pirmininkauja abi šalys. Europos Sąjungos vardu pakomitečiui pirmininkauja Europos išorės veiksmų tarnybos atstovas. Europos Komisija dalyvauja remdamasi savo kompetencija. Valstybės narės informuojamos apie pakomitečio posėdžius ir kviečiamos juose dalyvauti. Priimta Briuselyje Tarybos vardu Pirmininkas […] PRIEDAS ES IR ALŽYRO ASOCIACIJOS TARYBOS SPRENDIMAS dėl Politinio dialogo, saugumo ir žmogaus teisių pakomitečio įsteigimo ES ir Alžyro asociacijos taryba, atsižvelgdama į Europos ir Viduržemio jūros regiono valstybių asociacijos susitarimą, kuriuo remiantis įsteigiama Europos Sąjungos (ES) ir jos valstybių narių ir Alžyro Liaudies Demokratinės Respublikos asociacija (toliau – Asociacijos susitarimas), kadangi: (1) ES ir jos pietinių Viduržemio jūros regiono valstybių partnerių santykiai ir bendradarbiavimas gali būti plėtojami atsižvelgiant į ES kompetenciją ir kiekvienos Viduržemio jūros regiono valstybės specifiką bei poreikius. (2) ES ir Alžyro santykiai nuolat plėtojami pagal Asociacijos susitarimą, kurio įgyvendinimą reikia reguliariai stebėti. (3) Asociacijos taryba, siekdama sukurti atitinkamą institucinę sistemą bendradarbiavimui vykdyti ir stiprinti, jau yra nusprendusi[2] įsteigti Alžyro ir ES asociacijos komiteto pakomitečius. (4) Demokratijos, žmogaus teisių ir pagrindinių laisvių principų laikymasis yra esminės Asociacijos susitarimo nuostatos, kuriomis remiamasi vykdant šalių vidaus ir tarptautinę politiką. (5) Politinis dialogas ir saugumo išsaugojimas – labai svarbūs Asociacijos susitarimo veiksniai, kurie svarstomi įvairiose Susitarimu numatytose institucijose. (6) Politinio dialogo srityje Alžyras ir ES kelia plataus užmojo tikslus, pagrįstus abiejų pusių pripažįstama pagarba bendroms vertybėms, tarp kurių – demokratija, teisinė valstybė, visų žmogaus, civilinių, politinių, ekonominių, socialinių ir kultūrinių teisių apsauga ir skatinimas, įskaitant ir vystymosi teisę, taip pat saugumo klausimai, įskaitant kovą su terorizmu ir visų rūšių organizuotu nusikalstamumu. (7) Asociacijos susitarimo 98 straipsnyje numatyta įsteigti susitarimui įgyvendinti reikalingas darbo grupes arba įstaigas, NUSPRENDĖ: 1 straipsnis 1. Prie Alžyro ir ES asociacijos komiteto (toliau – Asociacijos komitetas) įsteigiamas Politinio dialogo, saugumo ir žmogaus teisių pakomitetis. Jo darbo tvarkos taisyklės pateikiamos priede. Pakomitetis yra pavaldus Asociacijos komitetui, kuriam jis atsiskaito po kiekvieno posėdžio. 2. Su pakomitečio įgaliojimais susijusios temos taip pat galėtų būti svarstomos aukščiausiu lygiu plėtojant ES ir Alžyro politinį dialogą. 3. Remdamasis savo įgaliojimais Asociacijos komitetas teikia pasiūlymus Asociacijos tarybai dėl visų priemonių, būtinų pakomitečio tinkamam veikimui užtikrinti. 2 straipsnis Šis sprendimas įsigalioja jo priėmimo dieną. Priimta [vieta][data] Alžyro ir ES asociacijos tarybos vardu PRIEDAS Pakomitečio Nr. 7 „Politinis dialogas, saugumas ir žmogaus teisės“ darbo tvarkos taisyklės 1. Sudėtis ir pirmininkavimas Politinio dialogo, saugumo ir žmogaus teisių pakomitetį (toliau – pakomitetis) sudaro Asociacijos susitarimo šalių atstovai. Jam pakaitomis pirmininkauja vienos iš dviejų šalių aukšto rango pareigūnai. 2. Vaidmuo Pakomitetis pavaldus Alžyro ir ES asociacijos komitetui (toliau – Asociacijos komitetas), kuriam jis pateikia ataskaitą po kiekvieno posėdžio. Pakomitetis neturi sprendimų priėmimo galios. Tačiau jis gali teikti pasiūlymus Asociacijos komitetui. 3. Klausimai Pakomitetis svarsto Alžyro ir ES asociacijos susitarimo įgyvendinimą toliau išvardytose srityse. Kalbant apie klausimus, susijusius su žmogaus teisėmis, demokratija ir valdymu, taip pat apie saugumo klausimus, susijusius su bendradarbiavimu kovojant su terorizmu bei organizuotu nusikalstamumu, pakomitetis užtikrina pagrindinį stebėsenos techninį mechanizmą. Jis vertina pažangą, padarytą siekiant teisės aktų derinimo, įgyvendinimo ir taikymo, nagrinėja bendradarbiavimą viešojo administravimo srityje ir jo veiklos aspektus. Be to, pakomitetis nagrinėja pažangą ir bet kokias problemas, galinčias kilti toliau išvardytuose sektoriuose, ir pataria, kokių priemonių reikėtų imtis: a) teisinė valstybė, geras valdymas ir demokratija, įskaitant teisingumo institucijų nepriklausomumą, palankesnių sąlygų sudarymą pasinaudoti jomis ir paramą teisingumo reformoms, keitimąsi informacija ir mokymus; b) tolesnis pagrindinių tarptautinių konvencijų žmogaus teisių ir pagrindinių laisvių srityje ratifikavimas ir įgyvendinimas, įskaitant galimybių prisijungti prie su šiomis konvencijomis susijusių neprivalomų protokolų nagrinėjimą ir keitimąsi nuomonėmis apie galimas šių konvencijų išlygas. Bendradarbiavimas taikant tarptautines žmogaus teisių procedūras ir mechanizmus; c) kova su mirties bausme, kankinimu ir bet kokia diskriminacija; d) vaiko teisės ir moterų teisės; e) žodžio laisvė, pilietinės visuomenės vaidmuo ir žmogaus teisių gynėjų apsauga; f) bendradarbiavimas tarptautinio teisingumo srityje, demokratizacijos procesų skatinimas ir geras viešasis administravimas; g) bendradarbiavimas daugiašalėse žmogaus teisių organizacijose; h) kova su terorizmu ir organizuotu nusikalstamumu; i) konsultavimasis užsienio ir saugumo politikos srityje, ypač konfliktų prevencijos, nusiginklavimo ir masinio naikinimo ginklų neplatinimo srityse; j) konsultavimasis bendros svarbos regioninio ir tarptautinio saugumo klausimais; k) susijusių nacionalinių institucijų administracinių ir veiklos pajėgumų stiprinimas. Šis sąrašas nėra galutinis ir Asociacijos komitetas abiem šalims pritarus gali įtraukti kitus klausimus. Pakomitetis gali svarstyti vienos, kelių ar visų nurodytų sričių klausimus. 4. Sekretoriatas Pakomitečio nuolatinių sekretorių pareigas kartu eina Europos išorės veiksmų tarnybos pareigūnas ir Alžyro Liaudies Demokratinės Respublikos Vyriausybės pareigūnas, kurie taip pat turės rengti posėdžius. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja, kai to reikalauja aplinkybės, bet ne rečiau kaip kartą per metus, pakaitomis Alžyre arba ES. Posėdis gali būti sušauktas bet kurios iš šalių prašymu, perduodamu per nuolatinį atsakingą sekretorių, kuris prašymą persiunčia kitai šaliai. Gavęs prašymą sušaukti pakomitečio posėdį, kitos šalies sekretorius atsakymą pateikia per 15 darbo dienų. Ypatingos skubos atvejais pakomitečio posėdžiai gali būti sušaukiami per trumpesnį laiką, jei tam pritaria abi šalys. Prašymai sušaukti posėdžius pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui pritarus posėdžius sušaukia kiekvienos šalies nuolatinis sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei tam pritaria abi šalys, pakomitetis gali pasikviesti į posėdžius ekspertus specialiai informacijai pateikti. 6. Posėdžių darbotvarkė Visi prašymai dėl klausimų įtraukimo į pakomitečio darbotvarkę teikiami nuolatiniams pakomitečio sekretoriams. Pirmininkas parengia kiekvieno posėdžio preliminarią darbotvarkę, suderinęs ją su kita šalimi, ne vėliau kaip likus dešimčiai dienų iki posėdžio pradžios. Į preliminarią darbotvarkę įrašomi tie punktai, dėl kurių įrašymo į darbotvarkę prašymus nuolatiniai sekretoriai gavo ne vėliau kaip likus penkiolikai dienų iki posėdžio. Patvirtinamuosius dokumentus abi šalys turi gauti bent prieš septynias dienas iki posėdžio. Darbotvarkę pakomitetis tvirtina kiekvieno posėdžio pradžioje. 7. Protokolai Posėdžio protokolą rengia ir po kiekvieno posėdžio suderina abu nuolatiniai sekretoriai. Protokolo kopiją kartu su pakomitečio pasiūlymais ir pastabomis, jei jų yra, nuolatiniai pakomitečio sekretoriai siunčia Asociacijos komiteto sekretoriams ir pirmininkui. 8. Viešumas Jei nenuspręsta kitaip, pakomitečio posėdžiai nėra vieši, o jų svarstymų išvados neskelbiamos. FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI SUSIJĘS IŠIMTINAI SU ĮPLAUKOMIS 1. PASIŪLYMO PAVADINIMAS Politinio dialogo, saugumo ir žmogaus teisių pakomitečio įsteigimas remiantis ES ir Alžyro asociacijos susitarimu. 2. BIUDŽETO EILUTĖS Skyrius ir straipsnis: netaikytina. Numatoma suma atitinkamų metų biudžete: netaikytina. 3. FINANSINIS POVEIKIS X Pasiūlymas neturi finansinio poveikio. ( Pasiūlymas neturi finansinio poveikio išlaidoms, tačiau turi tokį finansinį poveikį įplaukoms: (mln. EUR dešimtųjų tikslumu) Biudžeto eilutė | Įplaukos[3] | 12 mėnesių laikotarpis nuo [metai/mėnuo/diena] | [n metai] | ... straipsnis | Poveikis nuosaviems ištekliams | ... straipsnis | Poveikis nuosaviems ištekliams | Padėtis pradėjus taikyti priemonę | [n+1] | [n+2] | [n+3] | [n+4] | [n+5] | ... straipsnis | ... straipsnis | 4. KOVOS SU SUKČIAVIMU PRIEMONĖS … 5. KITOS PASTABOS … [1] OL C […], […], p. […]. [2] ES ir Alžyro asociacijos tarybos sprendimas Nr. 3/2007, OL L 330, 2007 12 15, p. 31. [3] Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.